---
otsikko: Datastipendisääntö
alaotsikko: Vahvistettu syyskokouksessa 2024
---

# Tavoite

Datastipendin tavoite on kiittää erityisen aktiivisesti ja tuloksellisesti
datuutta tai datatoimintaa edistäneitä lukiolaisia julkisella
huomionosoituksella.

# Stipendin arvo

Datastipendin arvo on pääasiassa julkisessa huomionosoituksessa. Datastipendin
rahallisen arvon on oltava pieni suhteessa sekä Datat ry:n talouteen että
lukiolaisen ansiokkaan työn määrään.

# Myöntämisestä päättäminen

Päätös datastipendin myöntämisestä lukiolaiselle tehdään yksimielisesti Datat
ry:n hallituksen ja lukiolaisen tekemää ansiokasta työtä lähimmin seuranneiden
tahojen, yleensä lukion opettajien, kesken.

# Riippumattomuus muista stipendeistä

Muut lukiolaiselle myönnettävät stipendit eivät saa vaikuttaa datastipendin
myöntämiseen. Myöskään datastipendin myöntäminen ei saa vaikuttaa muiden
stipendien myöntämiseen lukiolaiselle.

# Myöntämisen ajoitus

Datastipendi myönnetään lukiolaiselle vasta tämän valmistuessa, jotta sillä
saadaan kiitettyä kaikesta lukioaikana tehdystä työstä. Datastipendi voidaan
myöntää myös muuhun aikaan, jos normaali ajoitus estäisi ansaitun datastipendin
myöntämisen tai jos ajoituksen muuttamiseen on muu erityisen painava syy.

# Myöntämistilaisuus

Datastipendin myöntäminen julkistetaan lukiolaisen lakituksessa, kevätjuhlassa,
databileissä tai muussa arvokkaassa ja siihen sopivassa yleisötilaisuudessa.

# Jääviys

Lukiolainen, jolle harkitaan datastipendin myöntämistä, ja tämän
lähisukulaiset, ovat jäävejä päättäämään sen myöntämisestä. Päätöksenteon
kulusta tai aloittamisesta ei tarvitse kertoa siihen jääveille henkilöille,
vaikka nämä kuuluisivat muuten asiasta päättäviin ryhmiin.
