---
otsikko: Toimintakertomus
alaotsikko: 2022
---

# Yleistä

Vuoden 2022 toiminnan ydin oli yhdistyksen perustaminen ja
jalkauttaminen. Pankkitiliä yritettiin avata koko vuoden ajan ja se jää
silti seuraavan hallituksen työpöydälle. Databileiden ja dataleffan
tukeminen jäi toivottua pienemmäksi, joka johtui suurelta osin
pankkitilin puutteen aiheuttamista haasteista. Vuoden aikana saatiin
kuitenkin toteutettua suosittu datatuotetilaus, jolla saatiin
yhdistykselle hieman puskurivarallisuutta, ja ryhmäytyspäivä.

# Varsinainen toiminta

## Databileet

Yhdistys tuki järjestelyä ohjaamalla databiletoimikuntaa ja tarjoamalla
mahdollisuuden rahalliseen tukeen, mutta taloudellisesti databileet
jouduttiin toteuttamaan vielä oppilaskunnan kautta pankkitilin puutteen
takia. Tässä järjestelyssä oli monia huonoja puolia, kuten talouden
seurannan vaikeus, epäselvyys kulujen korvaamisessa sekä tietenkin se,
että databileet kuuluivat Otaniemen lukion opiskelijakunnan toimintaan,
vaikka merkittävä osa datoista ei ole Otaniemen lukion opiskelijoita.

## Dataleffa

Datat ry tuki Dataleffan tekoa tarjoamalla palvelimensa käyttöä
editointiin.

## Muut projektit

Uusille datoille järjestettiin ryhmäytyspäivä, jossa pelattiin lauta-,
rooli- ja videopelejä. Tapahtuma rahoitettiin suoraan Otaniemen lukion
kautta, joten se ei näy kirjanpidossa.

# Muistaminen ja kiittäminen

Otaniemen luonnontieteiden ja matematiikan painotuslinjalta
valmistuneille opiskelijoille jaettiin yhdistyksen puolesta datalogolla
kuvitetut kangasmerkit.

# Hallinto

## Pankkitili

Pankkitili pyrittiin avaamaan, mutta vaihtoehtoa, joka ei olisi vaatinut
myös henkilöjäsenyyden avaamista, ei ehtinyt kilpailutusjärjestyksessä
löytyä.

## Varainkeruu

Vuonna 2022 järjestettiin varainkeruuna datatuotteiden myyntitempaus,
jossa myytiin pääasiassa huppareita ja t-paitoja n. 4000€ edestä.

## Viestintä

Datat.fi -verkkosivut rakennettin ja pystytettiin. Verkkosivuilta löytyy
tietoa datoista ja yhdistyksestä sekä muun muassa aiemmat dataleffat
sekä linkki datojen ja alumnien Telegram-ryhmään.
