1.  Nimi, Kotipaikka ja kieli

Yhdistyksen nimi on Datat ja sen kotipaikkana toimii Espoo. Yhdistys on
suomenkielinen.

2.  Tarkoitus ja toimintamuodot

Yhdistys edistää matemaattis-luonnontieteellisten aineiden
opetusta sekä tukee ja järjestää datuutta edistävää toimintaa,
tapahtumia, hankintoja ja projekteja. Yhdistys voi myös
harjoittaa pienimuotoista varainhankintaa yllämainitun toiminnan
tukemiseen.

3.  Jäsenyys

Yhdistyksen jäsen voi olla kuka tahansa datahenkeä osoittava.
Hallitus hyväksyy kaikki jäsenet. Jäsenen on maksettava
yhdistykselle yhdistyksen päättämä jäsenmaksu.

4.  Hallituksen jäsenten, toiminnantarkastajien määrä ja toimikausi

Hallitukseen kuuluu vähintään 3 ja enintään 8 jäsentä, sisältäen hallituksen
puheenjohtajan.

Toiminnantarkastajia on 2.

Kaikkien vastuuhenkilöiden toimikausi on kalenterivuosi.

5.  Hallitus

Hallitus valitsee keskuudestaan varapuheenjohtajan.

Hallituksen kokous on päätösvaltainen jos kokoukseen osallistuu joko
puheenjohtaja tai varapuheenjohtaja sekä vähintään puolet hallituksen
jäsenistä.

6.  Yhdistyksen tili- ja toimintakausi

Yhdistyksen tili- ja toimintakausi on kalenterivuosi.

7.  Yhdistyksen kokoukset

Hallitus kutsuu kokouksen koolle vähintään kaksi viikkoa ennen kokouksen
alkamista niin. Kutsu on toimitettava jäsenille sähköpostitse tai vastaavalla
tavalla.

Yhdistys pitää vuosittain kaksi varsinaista kokousta, kevätkokouksen, joka
pidetään tammi–huhtikuussa, ja syyskokouksen, joka pidetään elo–marraskuussa.

Kevätkokouksessa vahvistetaan tilinpäätös, päätetään viime toimintakauden
vastuuhenkilöiden vastuuvapautuksesta ja jäsenmaksusta seuraavalle vuodelle
sekä käsitellään muut esille nousevat asiat.

Syyskokous valitsee hallituksen puheenjohtajan, päättää hallituksen koosta,
valitsee hallituksen jäsenet ja toiminnantarkastajat sekä hyväksyy
talousarvion seuraavalle toimintakaudelle.

8.  Yhdistyksen purkautuminen ja lakkauttaminen

Yhdistys voidaan purkaa kahdessa yhdistyksen kokouksessa, joiden välissä on
ollut enintään 30 päivää ja joissa kummassakin asiaa kannattaa kolme neljäsosaa
annetuista äänistä.

Yhdistyksen omaisuus käytetään lakkauttaessa tai purkautuessa datuuden
edistämiseen yhdistyksen kokouksen päätöksen mukaan

9.  Nimenkirjoitusoikeus

Sekä hallituksen puheenjohtajalla että hallituksen erikseen valtuuttamalla
henkilöllä on nimenkirjoitusoikeus yksin.

10. Äänestykset toteuttaminen

Yhdistyksen äänestykset toteutetaan siirtoäänivaalitavalla. Tasatilanteessa
puheenjohtajan kannattama ehdotus voittaa, paitsi henkilövaaleissa, joissa
tasatilanteet ratkaistaan arvalla.

11. Sääntöjen muuttaminen

Näitä sääntöjä voidaan muuttaa yhdistyksen kokouksessa, jos muutosta kannattaa
kaksi kolmasosaa annetuista äänistä.
