---
otsikko: Toimintakertomus
alaotsikko: 2025
---

# Yleistä

Vuoden 2025 toiminnassa näkyvintä oli databileiden 30-vuotisjuhla. Vuoden
loppuun mennessä jäsenmäärä oli kasvanut 185:ään.

# Varsinainen toiminta

## Databileet

Yhdistys tuki järjestelyä hoitamalla laskutuksen ja korvaamalla järjestäjille
aiheutuneita kuluja. Databiletoimikunnan ohjaaminen ja suunnittelun tukeminen
jäi toivottua heikommaksi. Otaniemen lukion ja Datat ry:n vastuunjako
tapahtuman järjestämisessä oli suuremman työmäärän vuoksi epäselvempi kuin
aiemmin, mutta se saatiin toimimaan. Databileet oli suuri menestys, ja sinne
osallistui noin 500 dataa. Kaikki aloitusvuodet ensimmäistä lukuunottamatta
olivat edustettuna.

## Dataleffa

Dataleffan rahaliikenne saatiin järjestettyä yhdistyksen tilin kautta. Vuoden
2025 dataleffa sai pientä rahallista tukea lavasteiden ja puvustuksen
hankintaan. Dataleffan tekijät toteuttivat myös omaa varainhankintaa. Dataleffa
sai runsaasti suosiota.

## Muut projektit

Uusien datojen ryhmäytysilta toteutui databiletoimikunnan avulla. Muita
projekteja ei toteutettu vuonna 2025.

# Muistaminen ja kiittäminen

Otaniemen luonnontieteiden ja matematiikan painotuslinjalta valmistuneille
opiskelijoille jaettiin yhdistyksen puolesta datalogolla kuvitetut
kangasmerkit. Lisäksi aktiivisille datoille myönnettiin kiitokseksi pieniä
stipendejä heidän valmistuessaan.

# Hallinto

## Varainkeruu

Varainkeruuta järjestettiin datatuotteiden, kuten huppareiden, myyntikampanjan
muodossa. Datatuotteiden myynti tapahtui vuoden 2025 aikana, mutta tuotteet
saapuivat niin myöhään, että jakaminen siirtyi seuraavalle vuodelle.

## Viestintä

Yhdistyksen päätökset, kokousasiakirjat, ohjelmakoodit ynnä muut arkistointia
ja julkaisua vaatineet asiakirjat julkaistiin
<https://git.datat.fi>-sivustolla. Tämä sisälsi kaikki esityslistat ja
pöytäkirjat sekä hallituksen että yhdistyksen kokouksista.

Datojen sisäiseen viestintään käytettiin useita Telegram-ryhmiä, joiden laajuus
vaihteli muutamista henkilöistä kaikkiin datoihin tärkeimpinä ollen hallituksen
oma ryhmä ja kaikki datat sisältävä ryhmä. Lisäksi muita viestintäkanavia
käytettiin tapahtumia järjestäneiden kesken. Näiden lisäksi sähköpostia
käytettiin automatisoidumpaan viestintään, kuten laskujen ja kokouskutsujen
lähtettämiseen.
